Aalborg Stiftstidende, 1839-01-16
(Jndsendt.) Ved de sidste Valg til Borgerrepræsentanter leverede en af Vælgerne en skreven Seddel med Optegning af de Borgere, han tilkjendte sin Stemme, men blev af Valgbestyrelsen tilbageviist med Betydende af, at ingen skrevne Stemmesedler kunde antages, og skjøndt han bemærkede, at han maatte gjøre en Reise og saaledes ikke personlig kunde overvære Valgene, der muligen maatte udstrækkes til flere Dage, vedblev Bestyrelsen, haardnakken sin Vægring. Det havde naturligviis staaet vedkommende Vælger frit, at nedlægge sin Protest imod denne formeentlig vilkaarlige Bestemmelse, men selv uagtet dette, saavidt Jndsenderen bekjendt, ikke skeete, turde det dog vist ikke være urigtigt, for Fremtidens Skyld her offentlig at opkaste det Spørgsmaal, som i den sidste Tid har givet Anledning til flere private Discussioner, om en Valabestyrelse er berettiget til, naa tet Valgene, hvad vist er meget fornuftigt, gaae særskilte forsig, at afvise skrevne Stemmesedler og saaledes for enhver Vælger at stille det Alternativ, enten at være bunden til Raadstue salen den eller de flere Dage Valghandlingen gaaer for sig, eller ogsaa, naar Upasselighed, Forretninger eller andre Omstændigheder ikke tilstede det, at maatte give Slip paa sin Medvirkning til Valgresultaterne og overlade disse til de Vælgere, hvis Tid ikke generes af vigtigere private Forretninger. At Bestyrelsens Fremgangsmaade stemmer overeens med Communal-Anordningens Bydende, kan Jndsenderen ikke udfinde, og at Anordningen heller ikke, idetmindste paa alle, andre Steder har modtaget denne Fortolkning, viser Valabestyrelsens Bekjendtgjørelse i Randers (hvor der den 17de skal vælges 3 Borgerrepræsentanter og 3 Revisorer) og hvori det udtrykkeligt hedder: at alle Vælgere, som ville udøve deres Valgret maae møde personlig og, enten mundtlig for Protocollen eller ved medhavende Stemmeseddel tilkjendegive, paa hvilke Borgere der vælges. At i ethvert Tilfælde den her anvendte Methode maa faae en som heldig, skal Jndsenderen her ikke tillade sig at bestemme) væsentlig Jndflydelse paa Valgene, maa være klart for Enhver; thi den Handlende og Forretningsmanden overhovedet, der vistnok hører til den meest selvstændigt dømmende Deel af Borgerne, kan naturligviis, naar han ikke bærer et tømt Navn Navn af Kjøbmand eller Forretningsmand, ikke altid saaledes paa en foreskreven Tid, især hvor der som her medgik 2de Dage, indfinde sig til Valg, medens den meer ubeskjæftigede Deel af Borgerne eller den Deel, der kan afpasse sine Forretninger efter en vis Tid, eller ogsaa den Deel, der betragter en saadan Leilighed som en Slags Fyrabend, for hvilken enhver Beskjæftigelse maa vige: altsaa alene bestemmer Valgenes Udfald. Uden derfor at ville bedømme de her stedfundne Valgresultater og disses senere Følger er det dog ikke usandsynligt, at disse for endeel vilde være blevne anderledes, hvis et Baand, som det omtalte, ikke havde været Borgerne paalagt og havde udelukket endeel, maaskee af de selvstændigst tænkende og hand lende, Borgere fra Valg; thi at ikke faa Vælgere, af Utilfredshed med Valgbestyrelsens Bestemmelse, og vel endnu flere af Mangel paa Leilighed til at kunne efterleve denne, vare aldeles uden Medvirkning til Valgene, er vel tilstrækkeligt bekjendt. J hvert Tilfælde havde det, efter Jndsenderens og Fleres Mening, været rigtigt, om Valgbestyrelsen i sin Bekjendtgjørelse havde tilkjendegivet, at kun mundtlige Stemmegivende kunde admitteres til Valg, hvilket da maaskee havde havt til Følge, at Mange, som nu vare ubekjendte med den af Valabestyrelsen, valgte Fremgangsmaade, havde søgt, om muligt at indrette deres Tid saaledes som hiin gjorde fornødent; ligesom det vist heller ikke havde været meer end billigt, om der i Bekjendtgjørelsen tillige var tilkjendegivet, hvor lang Tid paa Dagen Valg handlingen vilde vare, da her Mange i Middagsstunden begav sig hjem, ubekjendte med, at Valgene vilde blive fortsatte uafbrudte til heelt ud paa Eftermiddagen, og hvilket Mellemrum da lettelig kunde have været misbrugt af en eller anden Vælger eller hans hvervede Parti til at faae Valgene indrettede efter sit og ikke efter Pluralitetens Tykke. – J saa vigtige Tilfælde som det her omhandlede, bør man vist ikke være sparsom med Ord og lade Borgerne i en skadende Uvidenhed. Skulde da siden fremkomme noget Resultat af saadanne Valg, som ikke maatte høre til de ønskelige, da er det vist, at man ikke med Grund kan vælte Bebreidelsen herfor paa Borgerne. Aalborg, den 14de Januar 1839. En Borger.